לינה דנהאם

לינה דנהאם (באנגלית: Lena Dunham; נולדה ב-13 במאי 1986) היא שחקנית, במאית, מפיקה ותסריטאית קולנוע וטלוויזיה יהודייה-אמריקאית. היא ידועה בעיקר בתור היוצרת, הכותבת והכוכבת של הסדרה "בנות", עבורה זכתה בשני פרסי גלובוס הזהב.

ביוגרפיה
דנהאם נולדה בניו יורק. אימה, לורי סימונס, אמנית יהודייה, ואביה קארול דנהאם הוא צייר נוצרי-פרוטסטנטי. דנהאם מגדירה את עצמה כקשורה מאוד לתרבות היהודית. היא בוגרת מכללת אוברלין שבאוהיו, שם היא למדה כתיבה יוצרת. אחותה הצעירה גרייס היא שחקנית ומשוררת.

 קריירה 
דנהאם זכתה להכרה מצד תעשיית הקולנוע העצמאי בשנת 2010, לאחר שביימה את סרטה השני "רהיטים זעירים" בו שיחקה בתפקיד הראשי. אימה, לורי סימונס, ואחותה גרייס שיחקו בסרט את אמה ואחותה של דמותה של דנהאם, בהתאמה. דנהאם, שכתבה את התסריט לסרט זכתה בפרס אינדפנדנט ספיריט לתסריט הראשון הטוב ביותר. בעקבות הצלחת הסרט "רהיטים זעירים" היא חתמה על חוזה עם HBO, שהוביל ליצירת הסדרה "בנות".

ב-2011 שיחקה במותחן האימה "בעלי הפונדק", ובשנת 2012 הופיעה בסרטו של ג'אד אפאטו "הכל יחסים" בתפקיד קאט, מעובדותיו של פיט (פול ראד). באותה שנה הייתה שותפה בכתיבת התסריט לסרט "הדרך ללב" לצד ריי רוסו-יאנג.

 בנות 

דנהאם היא היוצרת, התסריטאית והמפיקה (לצידו של ג'אד אפאטו) של הסדרה הקומית המוערכת "בנות".

דנהאם, שהופיעה בתפקיד הראשי, הייתה מועמדת לארבעה פרסי אמי על משחק, בימוי וכתיבה, וזכתה בשנת 2013 בשני פרסי גלובוס הזהב לשחקנית הטובה ביותר בסדרה קומית ולסדרה הקומית הטובה ביותר.

 לאחר בנות 
בשנת 2014 פרסמה דנהאם את הספר "לא כזאת", אוסף של מאמרים אישיים פרי עטה. על אף ביקורות מעורבות, הספר הגיע למקום השני ברשימת רבי המכר של הניו יורק טיימס.

בשנת 2015 יצרה דנהאם יחד עם ג'ני קונר, חברתה הקרובה ושותפתה להפקת "בנות", את הניוזלטר הפמיניסטי "לני", שמטרתו לתת במה לקולות נשיים צעירים לדון בנושאים פמיניסטיים.

בפברואר 2018 הוכרז שדנהאם וקונר יכתבו ויפיקו סדרה חדשה בשם "קמפינג" עבור HBO. הסדרה היא רימייק של סדרה בריטית באותו השם. בסדרה החדשה כיכבו ג'ניפר גארנר ודייוויד טננט.

בשנת 2021 החלה לעבוד על סרטה השני "Sharp Stick" בו יככבו לצדה, טיילור פייג', ג'ון ברנטל, סקוט ספידמן וקריסטין פרוסט.

ב-10 ביולי 2025 עלתה בנטפליקס "מוגזמת", הסדרה שיצרה דנהאם. מוגזמת היא קומדיה רומנטית עכשווית שנכתבה בהשראת רומנים קלאסיים אך עם התמקדות באתגרי הזוגיות עצמה. דנהאם ובעלה לואיס פלבר יצרו יחד את הסדרה, כשהוא גם כתב את המוזיקה המקורית לה. הסדרה מתארת קשר בין ג'סיקה, אמריקאית שעוברת ללונדון, לבין פליקס, מוזיקאי עם טראומות עבר. דנהאם משחקת תפקיד משני בלבד (אחותה של ג'סיקה), והעבירה את התפקיד הראשי לשחקנית מייגן סטלטר. דנהאם הבהירה שהדמויות אינן שיקוף ישיר של מערכת היחסים שלה עם פלבר, אלא שילוב של חוויות אישיות ודמיון יצירתי. הסדרה נוגעת גם בהפלות, ומציגה זאת באופן לא שיפוטי, בשיתוף עם ארגון הורות מתוכננת.

היא צפויה לביים בקיץ 2025 סרט קומדיה רומנטית בכיכובה של נטלי פורטמן בשם "Good Sex", וכן כותבת עיבוד למחזמר ברודוויי ל"10 דברים שאני הכי שונאת אצלך" יחד עם קארלי ריי ג'פסן.

חיים אישיים
דנהאם אובחנה עם הפרעה טורדנית-כפייתית כשהייתה בת 11 והחלה לקחת תרופות להקלה על החרדה בגיל 14. בהמשך חייה הורידה את מינון התרופות עד שב-2018 הפסיקה איתן לחלוטין.

ב-2012 החלה דנהאם לצאת עם ג'ק אנטונוף, גיטריסט להקת הרוק האלטרנטיבי "פאן". מערכת היחסים שלהם נמשכה עד דצמבר 2017. על פי דנהאם, הפרידה של הזוג הייתה ידידותית.

ב-18 בפברואר 2018 פורסם במגזין האופנה ווג מאמר פרי עטה, על החלטתה לעבור כריתת רחם עקב אנדומטריוזיס, למרות רצונה להרות וללדת ילדים. בשנת 2019 חשפה דנהאם כי היא סובלת מתסמונת אהלרס דנלוס. בשנת 2020 פרסמה שהפכה לטבעונית בעקבות נאום הזכייה באוסקר של חואקין פיניקס.

בינואר 2021 החלה לצאת עם המוזיקאי האנגלי-פרואני לואיס פלבר. בספטמבר 2021 נישאו דנהאם ופלבר בטקס יהודי בסוהו. תשע השושבינות שלה כללו את טיילור סוויפט וטומי דורפמן, והיא לבשה שלוש שמלות מותאמות אישית של מעצב האופנה הסקוטי כריסטופר קיין. נכון ליולי 2025 הזוג חי בלונדון.

 פילמוגרפיה 

 קולנוע 
+שנהסרטתפקידהערות2006Dealingג'ורג'יהסרט קצר; גם במאית ותסריטאית2009The House of the Devilמוקדנית 911Creative Nonfictionאלהגם במאית, תסריטאית ומפיקה2010Gabi on the Roof in Julyקולבירהיטים זעיריםאאורהגם במאית ותסריטאית2011The Innkeepersבריסטה2012Nobody WalksתסריטאיתSupporting Charactersאלכסההכל יחסיםקאט2014חג מולד שמחקרסון2015Skyבילי2016My ArtמרילMy Entire High School Sinking into the Seaמארידיבוב2019היו זמנים בהוליוודקתרין שאר (אנ')2020חיה בסרטליסהHoneydewדליילה2021מיוזיקאישה בטלפון2022מקל מחודדהת'רגם במאית, תסריטאית ומפיקהקתרין, המכונה ציפור קטנהבמאית, תסריטאית ומפיקה2024טיול שורשים רות גם מפיקה

 טלוויזיה 
+שנהסדרהתפקידהערות2007Tight Shotsדמויות שונותסדרת רשת; תפקיד ראשי
גם במאית, תסריטאית ומפיקה2009Delusional Downtown Divasאונהסדרת רשת; תפקיד ראשי
גם במאית, תסריטאית ומפיקה2012 - 2017בנותהאנה הורבאת'תפקיד ראשי (6 עונות); 62 פרקים
גם יוצרת, תסריטאית, במאית ומפיקה בפועל2014 - 2016הרפתקאות פין וג'ייקבטי גרוףדיבוב; 3 פרקים2015שבעה ימים בגיהנוםלני דנוורסרט טלוויזיה של HBOסקנדלסוזן תומאספרק: "It's Good to Be Kink"משפחת סימפסוןקנדיסדיבוב; פרק: "Every Man's Dream"2017אימה אמריקאית: הכתואלרי סולאנספרק: "Valerie Solanas Died for Your Sins: Scumbag"2018קמפינגיוצרת, תסריטאית ומפיקה בפועל2020התעשייהבמאית שני פרקים2021Generationמפיקה בפועל2025מוגזמתנורה סאות'5 פרקים
גם יוצרת, תסריטאית, במאית ומפיקה

 ביבליוגרפיה 
לא כזאת - שיעורים שלמדתי כאישה צעירה. כנרת זמורה-ביתן, 2014, תרגום: יעל אכמון.

 קישורים חיצוניים 







 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:במאיות קולנוע יהודיות אמריקאיות
קטגוריה:מפיקות קולנוע יהודיות אמריקאיות
קטגוריה:תסריטאיות קולנוע יהודיות אמריקאיות
קטגוריה:במאיות טלוויזיה יהודיות אמריקאיות
קטגוריה:מפיקות טלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:כותבות זיכרונות
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:פעילות למען זכויות להט"ב בארצות הברית
קטגוריה:פעילות חברתיות אמריקאיות
קטגוריה:פעילות חברתיות יהודיות
קטגוריה:פמיניסטיות יהודיות אמריקאיות
קטגוריה:טבעוניות יהודיות
קטגוריה:טבעוניות אמריקאיות
קטגוריה:טבעונים יהודים אמריקאים
קטגוריה:סגל ניו יורקר
קטגוריה:פורבס 30Under30
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאיות ממוצא אנגלי
קטגוריה:בוגרות אוברלין קולג'
קטגוריה:בוגרי אברלין קולג'
קטגוריה:לונדון: אישים
קטגוריה:אמריקאיות שנולדו ב-1986
קטגוריה:אמריקאים שנולדו ב-1986